അധികൃതരുടെ അനാസ്ഥ: ആരോഗ്യ കേന്ദ്രത്തില് സൂക്ഷിച്ചിരുന്ന 800 ഡോസ് കോവിഡ് വാക്സിന് ഉപയോഗശൂന്യമായി കോഴിക്കോട്: അധികൃതരുടെ അനാസ്ഥയെ തുടര്ന്ന് ചെറൂപ്പ ആരോഗ്യ കേന്ദ്രത്തില് സൂക്ഷിച്ചിരുന്ന 800 ഡോസ് കോവിഡ് വാക്സിന് ഉപയോഗശൂന്യമായി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വാക്സിന് സൂക്ഷിച്ച താപനിലയില് വന്ന അപാകതയാണ് വാക്സിന് ഉപയോഗശൂന്യമയ്യത്തിന് കാരണമെന്നാണ് ലഭ്യമായ വിവരം. ചെറൂപ്പ, പെരുവയല്, പെരുമണ്ണ എന്നിവിടങ്ങളിലെ പ്രാഥമികാരോഗ്യ കേന്ദ്രത്തിലേക്ക് വിതരണത്തിനായി ചെറൂപ്പ ആശുപത്രിയില് തിങ്കളാഴ്ചയാണ് വാക്സിന് എത്തിച്ചത്. ചൊവ്വാഴ്ച വാക്സിന് വിതരണത്തിനായി എടുത്തപ്പോഴാണ് 800 ഡോസ് കോവിഷീല്ഡ് വാക്സിന് പൂര്ണമായും ഉപയോഗ്യശൂന്യമായ വിവരം കണ്ടെത്തിയത്. വാക്സിന് സൂക്ഷിച്ച ശീതീകരണിയിലെ താപനിലയില് മാറ്റം വന്നതാണ് പ്രശ്നമെന്നാണ് അധികൃതരുടെ പ്രാഥമിക നിഗമനം. സംഭവത്തില് വിശദമായ അന്വേഷണം നടത്തുന്നതിന് കോഴിക്കോട് ഡിഎംഒ ഡോ വി ജയശ്രീ നിര്ദേശം നല്കി. അതേസമയം, വാക്സിന് പാഴാക്കിയ ആശുപത്രി അധികൃതരുടെ നടപടിക്കെതിരെ കോണ്ഗ്രസ്, ബിജെപി, മുസ്ലിം ലീഗ് പ്രവര്ത്തകര് ആശുപത്രിക്ക് മുന്നില് പ്രതിഷേധം സംഘടിപ്പിച്ചു. Tags latest news authorities Covid Vaccine Covid 19 negligence Vaccine Useless